
Három

A film a saját, megélt történetem. Fontos volt, hogy száz százalékosan az enyém legyen, így én feleltem mindenért a film elkészítése során; stáb nélkül dolgoztam. A történetet minimális narratívával szerettem volna megmutatni, ezért kísérleti filmet készítettem. A legfontosabb az volt, hogy mindent csupán fényekkel, és plánokkal láttassak, ugyanis azzal kísérleteztem, hogy hogyan tudok hatni az érzelmekre, az egyén mentális világára, minimális filmnyelvi eszközök használatával. A tervem teljesült; egy kísérleti, szerzői filmet készítettem, melyben megjelenik az én történetem, az én érzelmeimmel.



